Aleksandar Mitrović (fudbaler)
Aleksandar Mitrović (srpski: Александар Митровић; Smederevo, 16. rujna 1994.) je srpski nogometaš i reprezentativac koji igra na poziciji napadača, a član je saudijskog kluba Al-Hilal. Mitrović je 2012. godine imenovan jednim od 10 najtalentiranijih igrača mlađih od 19 godina od strane UEFA-inih reportera. 

Produkt Partizanove omladinske škole, Mitrović je profesionalnu karijeru započeo u Teleoptiku, odakle se nakon samo jedne sezone vratio u Partizan i bio redovni prvotimac tokom njihovog osvajanja titule prvaka Srbije. Ubrzo prelazi u Anderlecht za klupski rekord od €5,000,000; tamo je u dvije sezone postigao 44 gola u 90 utakmica u svim natjecanjima. U svojoj prvoj sezoni osvojio je naslov prvaka Belgije, dok je u drugoj bio najbolji strijelac lige. Godine 2015. potpisuje za Newcastle United za iznos od £13,000,000. Polusezonu tokom 2018. godine proveo je na posudbi u Fulhamu, koji ga je kupio nakon Svjetskog prvenstva 2018. godine.

Reprezentaciju Srbije predstavljao je u omladinskim kategorijama te je 2013. godine postao europski prvak u U-19 kategoriji; također je proglašen za igrača turnira. Za seniorsku reprezentaciju debitirao je te iste 2013. godine, a sudjelovao je na Svjetskom prvenstvu 2018. godine u Rusiji. 

Srpski fudbaleri
Fudbaleri ili nogometaši Partizana
Fudbaleri ili nogometaši Newcastle Uniteda
Fudbaleri ili nogometaši Fulhama
Biografije, Smederevo